Συκιά Ημαθίας

Η Συκιά ή Συκέα είναι οικισμός της Κεντρικής Μακεδονίας στην Περιφερειακή Ενότητα Ημαθίας.

Γεωγραφικά - ιστορικά στοιχεία 
Η Συκιά βρίσκεται κοντά στον ποταμό Κρασοπούλη σε υψόμετρο 340 μέτρων. Απέχει περίπου 21 χλμ. ΝΑ. από την Βέροια (έδρα δήμου) και 10 χλμ. ΝΑ. της Βεργίνας. Ενοριακός ναός είναι η εκκλησία του Τιμίου Προδρόμου. Στο χωριό δραστηριοποιείται ο Πολιτιστικός Μορφωτικός Σύλλογος «ΒΑΝΤΑ», ο οποίος διοργανώνει το "ετήσιο αντάμωμα" όπου συγκεντρώνονται κάτοικοι και ξενιτεμένοι καθώς και τη "Γιορτή της Τσιγαρίδας" που γίνεται τη δεύτερη μέρα των Χριστουγέννων.   

Aναφέρεται επίσημα, γραμμένη ως Συκιά, μετά τους Βαλκανικούς Πολέμους και την απελευθέρωση της Μακεδονίας, το 1918 στο ΦΕΚ 152Α - 09/07/1918 να προσαρτάται στην τότε κοινότητα Παλατιτσίων. Το 1940 το όνομά της διορθώθηκε σε Συκέα και το 1965 με το ΦΕΚ 190Α - 26/10/1965 ορίστηκε έδρα της ομώνυμης νεοϊδρυθείσας κοινότητας. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι αποτελεί την κοινότητα Συκέας η οποία υπάγεται στη Δημοτική Ενότητα Βεργίνας του Δήμου Βέροιας ενώ σύμφωνα με την απογραφή του 2011 απογράφησαν 278 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι:

Εξωτερικοί σύνδεσμοι 

 Παραδοσιακές φορεσιές από το χωριό Συκιά Ημαθίας [Φωτογραφία 1981] από την Δημόσια Κεντρική Βιβλιοθήκη της Βέροιας.
 Συκιά Ημαθίας από ψηλά στο https://www.youtube.com/.

Παραπομπές 

Χωριά του νομού Ημαθίας
Δήμος Βέροιας